**1η Απριλίου 1955 – Εργασίες**

**Μπορείτε να επιλύσετε όσες εργασίες θέλετε στο τετράδιο «Μαθαίνω Ελληνικά από μακριά».**

1. Φανταστείτε ότι είσαστε ένας μαθητής/τρια του γυμνασίου και αποφασίζετε να βοηθήσετε και εσείς με τον τρόπο σας τον αγώνα της ΕΟΚΑ ενάντια στους Άγγλους. Με ποιους τρόπους θα συνεισφέρατε στον αγώνα;
2. Είσαστε νέοι και έχετε πάρει εντολές από την ΕΟΚΑ να γεμίσετε τους τοίχους με διάφορα πατριωτικά συνθήματα. Γράψτε μερικά συνθήματα που θα μπορούσατε να χρησιμοποιήσετε.
3. Φτιάχνω μια δική μου ακροστιχίδα χρησιμοποιώντας τις πιο κάτω λέξεις:  
   ΕΟΚΑ, ΑΓΓΛΟΙ, ΚΕΡΦΙΟΥ, ΚΑΤΑΚΤΗΤΕΣ, ΣΥΝΘΗΜΑΤΑ, ΗΡΩΕΣ, ΕΛΕΥΘΕΡΙΑ.
4. Γράφω λίγα λόγια για τον ήρωα Πετράκη Γιάλλουρο (βιογραφικό, 10-15 γραμμές). Μπορώ να βρω πληροφορίες από τα δοσμένα κείμενα και το διαδίκτυο.
5. Μελετώντας τα δοσμένα κείμενα επιλέγω 10-12 λέξεις σχετικές με τον αγώνα της ΕΟΚΑ και φτιάχνω το δικό μου κρυπτόλεξο.
6. Γράφω ένα ποίημα (δύο στροφές, 4 στίχοι σε κάθε στροφή) αφιερωμένο στους ήρωες της ΕΟΚΑ που έδωσαν τη ζωή τους για να έχουμε εμείς τη δική μας πατρίδα ελεύθερη.
7. Έχει μπει ο αγγλικός στρατός στο χωριό μας και φωνάζουν από τα μεγάφωνα «Κέρφιου» ή «Κατ’ οίκον περιορισμός». Γράψτε μια σελίδα στο ημερολόγιό σας για το τι είχε συμβεί στο χωριό εκείνη τη μέρα.

